HANA บวก 4% ลุ้นปี 66 กำไรทะลุ 2.7 พันล้าน รับลูกค้าใหม่-ยอดขายพุ่ง
HANA บวก 4% ลุ้นปี 66 กำไรทะลุ 2.7 พันล้าน โต 47% จากแนวโน้มรายได้รวมที่ขยายตัว และจากการทยอยได้ลูกค้าใหม่เพิ่มขึ้น 
HANA บวก 4% ลุ้นปี 66 กำไรทะลุ 2.7 พันล้าน โต 47% จากแนวโน้มรายได้รวมที่ขยายตัว และจากการทยอยได้ลูกค้าใหม่เพิ่มขึ้น
24 ม.ค. 2566

ผู้สื่อข่าวรายงานว่า วันนี้ (24 ม.ค. 66) ราคาหุ้น บริษัท ฮานา ไมโครอิเล็คโทรนิคส จำกัด (มหาชน) หรือ HANA ล่าสุด ณ เวลา 10:37 น. อยู่ที่ระดับ 61.00 บาท บวก 2.25 บาท หรือ 3.83% สูงสุดที่ระดับ 61.50 บาท ต่ำสุดที่ระดับ 59.75 บาท ด้วยมูลค่าการซื้อขาย 580.49 ล้านบาท

บล.เอเซีย พลัส ระบุว่า จากแนวโน้มเศรษฐกิจโลกชะลอตัว ซึ่งจะกดดันแนวโน้มยอดขายสมาร์ทโฟน คอมพิวเตอร์และรถยนต์โลกนั้น ฝ่ายวิจัยประเมินว่า HANA จะกระทบไม่มาก เพราะมีฐานลูกค้ากระจายในหลายกลุ่มผลิตภัณฑ์ นอกจากนี้ ยังคาดธุรกิจ PMS จะขาดทุนลดลง จากการทยอยเพิ่มการผลิตสูงขึ้นในปี 2566
โดยประเมินกําไรสุทธิปี 2565 อยู่ที่ 1,827 ล้านบาท เติบโต 18% และปี 2566 อยู่ที่ 2,681 ล้านบาท เติบโต 47% จากแนวโน้มรายได้รวมที่ขยายตัว และจากการทยอยได้ลูกค้าใหม่เพิ่มขึ้น